 Safiirka Somaliland u fadhiya dalka Jabuuti Ambassador Cabdifataax Siciid Axmed oo kulanka kadib faahfaahin bixiyey, ayaa tilmaamay in socdaalka weftigani ku yimaadeen dalka Somaliland iyo kulanka ay la qaateen Madaxweynaha cusub ee Somaliland uu marag ka yahay xidhiidhka toolmoon ee labada dal ka dhexeeya, waxaana isaga oo arrimahaas ka hadlaya uu yidhi, Weftigu waxa ay ahaayeen hambalyo soo dhaweyn ah oo kasoo horraysa tii Caleemo-saarka, taas oo markhaati ka ah jaarnimada labada dal iyo xidhiidhka sokeeye ee u dhexeeya Somaliland iyo Jabuuti oo runtii mid aan la ilaawi Karin ah, imikana aanu rajaynayno inuu xidhiidh aad u ballaadhan noqdo, Jabuuti waxa naga dhexeeya Jaarnimo, walaaltinimo iyo waxyaallo badan, waana dad dega labada dhinacba. 